કોચ્ચિઃ કેરળમાં મેઘરાજાનું તાંડવ હજુ પણ ચાલુ જ છે. પાછલા થોડા દિવસથી રાજ્યભરમાં થઈ રહેલા ભારે વરસાદના કારણે અહેવાલો પ્રમાણે અત્યાર સુધીમાં 45 લોકોનો મોત થાય છે. તેમાં અધૂરામાં પૂરુ ભારે વરસાદના કારણે પિરાયાર નદી પર બાંધવામાં આવેલ વિશાળ બંધના દરવાજા ખોલી નાખવાની ફરજ પડી છે. તે જોતા આગામી 18મી ઓગસ્ટ સુધી કોચ્ચિ એરપોર્ટને બંધ કરી દેવામાં આવ્યું છે. વરસાદી પાણી ભરાઈ જવાના કારણે આવતી-જતી તમામ ફ્લાઇટો રદ્દ કરી છે.